b'\n_START_ARTICLE_\nJ. Edgar Hoover\n_START_PARAGRAPH_\nJohn Edgar Hoover, (Washington, D.C., 1. sije\xc4\x8dnja, 1895. - Washington, D.C., 2. svibnja 1972.) bio je direktor organizacije The Bureau of Investigation, koja je 1935. promijenila naziv u "Federal Bureau of Investigation," FBI. Po zanimanju je bio pravnik koji je zavr\xc5\xa1io studij na George Washington University._NEWLINE_J. Edgar Hoover bio je direktor FBI-a 48 godina: od 10. svibnja 1924. sve do svoje smrti 1972.. Tijekom svog mandata direktora FBI-a radio je pod osam ameri\xc4\x8dkih predsjednika. Nitko se nikada nije usu\xc4\x91ivao izazivati Hoovera, po\xc5\xa1to je on imao kompromitiraju\xc4\x87i materijal o svim ameri\xc4\x8dkim politi\xc4\x8darima. Tvrdilo se da je Hoover kod ku\xc4\x87e dr\xc5\xbeao tajne akte o svim poznatijim ameri\xc4\x8dkim politi\xc4\x8darima._NEWLINE_Hoover je prelazio preko granica svojih ovlasti, optu\xc5\xbeivan za ucjene poznatih osoba u politici, vojsci, velikim poduze\xc4\x87ima i da je koristio za nepu\xc5\xa1tene politi\xc4\x8dke progone. Hooverov COINTELPRO- program radio je po uzoru na mafija\xc5\xa1ke metode poku\xc5\xa1avaju\xc4\x87i razbiti grupacije: Socialist Workers Party, Ku Klux Klan, Black Panthers Party, Nation of Islam, Southern Christian Leadership Conference. _NEWLINE_\xc5\xa0pekuliralo se da je Hoover bio homoseksualac i da je mafija u SADu posjedovala pornografske slike njega i njegovog najbli\xc5\xbeeg suradnika Clydea Tolsona, u homoseksualnom \xc4\x8dinu, \xc5\xa1to je rezultiralo u Hooverovom protivljenju da se FBI bori protiv organiziranog kriminala. Sumnje o Hooverovoj seksualnoj orijentaciji i vezi sa Tolsonom potje\xc4\x8du iz \xc4\x8dinjenice da su obojica bili ne\xc5\xbeenje i da je Hoover \xc5\xbeivio kod svoje majke do njene smrti, kada je on bio star 43 godine. Sve ove \xc5\xa1pekulacije nisu nikad potvr\xc4\x91ene._NEWLINE_Hoovera na mjestu FBI direktora zamjenjuje L. Patrick Gray.'